
COMUNA SĂSCIORI
CONSILIUL LOCAL

                                             HOTĂRÂREA nr. 90/2024
privind stabilirea salariilor de bază pentru funcţionarii publici şi personalul contractual din cadrul aparatului de specialitate al Primarului comunei Săsciori

         Consiliul Local al comunei Săsciori, judetul Alba, întrunit în şedinţă publică ordinară în ziua de 29 august  2024;

    Luând în dezbatere:
- Adresa Ministerului Muncii și Solidarității Sociale nr. 192 MCV/ 31.05.2024, privind modalitatea de  aplicare a art. II din Ordonanța de Urgență a Guvernului nr. 53 / 2024 privind masuri referitoare la salarizarea personalului din unele sectoare de activitate bugetara, precum si reglementarea unor aspecte organizatorice;
- Proiectul de hotărâre privind stabilirea salariilor de bază pentru funcţionarii publici şi personalul contractual din cadrul aparatului de specialitate al Primarului comunei Săsciori;
- Referatul de aprobare nr. 231/22.07.2024, întocmit de inițiatorul proiectului de hotărâre, primarul comunei Săsciori, dl. Morar Nicolae Florin;
- Raportul de specialitate nr. 232/22.07.2024, întocmit de compartimentul buget finanțe contabilitate, taxe și impozite, privind stabilirea salariilor de bază pentru funcţionarii publici şi personalul contractual din cadrul aparatului de specialitate al Primarului comunei Săsciori;
- Avizele comisiilor de specialitate pe domenii de activitate din cadrul Consiliului local al comunei Săsciori;
 
   Având în vedere prevederile:

-art.23 alin.(1) din Legea nr.273/2006 privind finantele publice locale,cu modificarile si completarile ulterioare; 
-art.142 lit."b" din Legea nr.227/2015 - privind Codul Fiscal, cu modificarile si completarile ulterioare; 
-art.11 alin.(1)-(2) si (4) coroboorat cu art.3 alin.(1), art.6, art.7 lit."a" si "d". art.10 alin.(1) (4), art.13 alin.(1), art.15, art.19 alin.(2), art.28 alin.(1) si (2), art.38 alin.(3) lit."a", lit."e" si lit."f" ale anexei VIII, cap.I lit."A',pct.III,lit."B",art.7 alin.(1) lit."b" și alin.(2) cap. II lit. ”A” pct. IV, lit. ”a” și ”b”din Legea nr.153/2017 privind salarizarea personalului platit din fonduri publice, cu modificarile si completarile ulterioare;
-art.II din Ordonanta de Urgenta a Guvernului nr.53/2024- privind unele măsuri referitoare la salarizarea personalului din unele sectoare de activitate bugetară, precum şi reglementarea unor aspecte organizatorice; 
-art.III alin.(1) si (2) coroborat cu pct.1), pct.2) si pct.4) din Ordonanta de Urgenta a Guvernului nr.63/2010 pentru modificarea şi completarea Legii nr. 273/2006 privind finanţele publice locale, precum şi pentru stabilirea unor măsuri financiare,cu modificarile si completarile ulterioare; 
-art.159-165 din Legea nr.53/2003-Codul Muncii,cu modificarile si completarile ulterioare: 
    
        În  temeiul  art. 139 alin. (3), lit. a) şi art. 196 alin. (1) lit. a), din Ordonanța de Urgență a Guvernului nr. 57/2019 privind Codul Administrativ, cu modificările şi completările ulterioare,  Consiliul Local al comunei Unirea adoptă prezenta
                                          
H O T Ă R Â R E:

      Art. 1. Începând cu luna octombrie 2024, se aprobă majorarea cu 10% a salariilor de bază față de nivelul acordat pentru luna decembrie 2023, pentru funcționarii publici și personalul contractual din cadrul aparatului de specialitate al primarului comunei Săsciori.

    Art.2. La salariile de bază stabilite au fost aplicate succesiv cotele procentuale corespunzătoare celor 5 gradații de vechime în muncă, prevăzute de  art. 10, alin. (4) din Legea nr. 153/2017 privind salarizarea personalului plătit din fonduri publice, cu modificările și completările ulterioare, cu excepția salariului corespunzător funcției de Secretar General al comunei Unirea.

   Art.3. Primarul comunei Săsciori prin intermediul Compartimentului contabilitate, buget finanțe, taxe și impozite, va duce la îndeplinire prevederile prezentei hotărâri.

   Art.4. Prezenta hotărâre poate fi contestată la Tribunalul Alba, în condiţiile şi în termenele prevăzute de Legea nr. 554/2004 a contenciosului administrativ, cu modificările și completările ulterioare 

    Art.5. (1). Prezenta hotărâre se va comunica: Instituției Prefectului - județul Alba, Primarului comunei Săsciori, Compartimentului contabilitate, buget finanțe, taxe și impozite.
	           (2). Publicitatea hotărârii se va asigura prin afişare la sediul Primăriei comunei Săsciori și pe pagina de internet www.comunasasciori.ro, în secțiunea Monitorul Oficial Local.

                                                  Săsciori, 29 august  2024


       Preşedinte de şedință,                                               Contrasemnează pentru legalitate,
                  Consilier                                                              Secretar general UAT
        Pintilie Nicolae Florian                                                     Groza Ligia Daniela










Prezenta Hotărâre a fost adoptată cu un numar de 15 voturi favorabile, valabil exprimate, care reprezintă 100 % din numarul consilierilor în funcție și 100% din numărul consilierilor prezenți.

